गौरव कुट्टी तालाब को पक्का करने का काम हुआ शुरू
करनालरोडपर गौरव कुट्टी तालाब को पक्का करने का काम शुरू हो गया है। महंत बाबा मेहर नाथ ने नारियल तोड़ कर इसका शुभांरभ किया। श्रद्धालुओं के सहयोग से कार्य शुरू किया गया है। करनाल रोड पर गौरख कुटटी तालाब से काफी संख्या में लोगों की आस्था जुड़ी हुई है। इस तालाब पर सेंकड़ों श्रद्धालु स्नान करने आते हैं। यहां पर समय-समय पर भंडारे भी लगाए जाते हैं। जहां पर लोगों की प्राचीन काल से पूजा की मान्यता है। यहां पर भाता रानी का स्थान, दादा खेड़ा, गोरव कुटी, काली मदिंर गोगा पीर का स्थान है। तालाब के संचालक बाबा महंत खुशी नाथ ने लोगों को ज्यादा से ज्यादा दान देने की अपील की, ताकि यहां स्नान के लिए उचित व्यवस्था की जा सके। बाबा ने बताया कि श्रद्धालुओं के स्नान करने का उचित प्रबंध किया जाएगा। महिलाओं के लिए अलग से स्नान करने की व्यवस्था की जाएगी। मुख्य रास्ते पर गेट का प्रबंध किया जाएगा। उन्होंने कहा कि डेरा में ठहरने वाले नाथों का आना जाना लगा रहता हैं। नाथों की ठहरने के लिए कमरों का निर्माण करवाया जाएगा। इस अवसर पर अस्थल बोहर से गुरु पवन नाथ, सतबीर नाथ अपनी मंडली को लेकर पहुंचे हैं।
hin_Deva hin_Deva